प्रतापगढ़ में धारा 144 लागू
प्रतापगढ़ | कलेक्टरनेहा गिरि ने होली के त्योहार के मद्देनजर जिले में सुरक्षा एवं शांति व्यवस्था के लिए पूरे जिले 144 लगाने के आदेश दिए हैं। यह मंगलवार शाम छह बजे से लागू होकर 30 अप्रैल या अन्य आदेश तक प्रभावी रहेगी। एडीएम अनुराग भार्गव ने बताया कि धारा 144 के दौरान जिले में कोई भी व्यक्ति अथवा संस्थान संबंधित उपखंड अधिकारी की पूर्व अनुमति के बिना सार्वजनिक स्थल पर सभा या जुलूस नहीं निकाल सकेंगे। कोई भी व्यक्ति अस्त्र-शस्त्र, तेज धार वाले शस्त्र, लाठी आदि लेकर सार्वजनिक स्थान पर विचरण नहीं कर सकेगा ही उनका प्रदर्शन करेगा। यह प्रतिबंध शस्त्र अनुज्ञापत्र स्वीकृति या नवीनीकरण और थाने में जमा कराने के लिए विचरण करने वाले अनुज्ञाधारियों पर लागू नहीं होगा। सिक्ख समुदाय के लोगों को धार्मिक परम्परा के अनुसार नियमानुसार निर्धारित कृपाण रखने की छूट होगी। यह प्रतिबंध सीमा सुरक्षा बल, राजस्थान सशस्त्र पुलिस, सिविल पुलिस, होमगार्ड, सेना एवं उन राज्य एवं केंद्र कर्मचारियों पर भी लागू नहीं होगा, इस दौरान कोई भी व्यक्ति किसी भी प्रकार के घातक रासायनिक पदार्थ, विस्फोटक पदार्थ और घातक तरल पदार्थ लेकर नहीं चलेगा, ही प्रयोग करेगा। विस्फोटक पदार्थ बंद डिब्बों, कांच की बोतलों में लेकर विचरण नहीं करेगा और ही इसका प्रयोग करेगा। कोई भी व्यक्ति किसी भी प्रकार की उत्तेजक नारेबाजी, अश्लील उत्तेजक हरकतें और अश्लील गायन सार्वजनिक स्थान पर नहीं करेगा। साथ ही कोई भी व्यक्ति चलते हुए वाहनों, राहगीरों, व्यक्तियों पर रंग, कीचड़, धूल, रंग और पानी से भरे गुब्बारे नहीं फेंकेगा। इस आदेश के उल्लंघन पर भारतीय दंड संहिता की धारा 188 और अन्य विधिक प्रावधानों के तहत कार्रवाई की जाएगी।
bho_Deva hin_Deva